Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7586

8. FEJEZET - A REPÜLÉS ELŐTTI ÉS REPÜLÉS UTÁNI TÁJÉKOZTATÁS / ADATOK 8.1. Repülés előtti tájékoztatás 8.1.1. Minden olyan repülőtéren/helikopter repülőtéren, amelyet rendes körülmények között nemzetközi légiforgalom üzemeltetésére vesznek igénybe, a repülés biztonsága, rendszeressége és hatékonysága szempontjából lényeges, és az adott repülőtérről/helikopter repülőtérről kiinduló repülési útvonalszakaszokra vonatkozó légiforgalmi tájékoztatásokat a repülési tevékenységeket végző személyzet rendelkezésére kell bocsátani, beleértve a hajózó személyzeteket és a repülés előtti tájékoztatásokért felelős szolgálatokat is. 8.1.2. A 8.1.1. pontban említett repülőtereken/helikopter repülőtereken a repülés előtti tervezés céljaira biztosított légiforgalmi tájékoztatásoknak magukba kell foglalniuk az alábbi lényeges összetevőket:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes